Unser frûntlich gruͦs vor, lieber schultheis̄. Von der stoͤssen wegen so da gewesen und noch sint
tzwûschent Heinin Rast eins teils und Cunraten Naefen ander sit von des costen und
schaden wegen, so denn uff gelôffen sint von der koͤiffen wegen, so si sament vor ziten
gtan hant. Der stossen si uff Peter von Greyers und Hansen von Mûlinen als schid-
lute komē sint und uff unsern schultheisn̄ als einē gmeinē, der stossen si noch nit
entscheiden, als das Heinin Rast an ûns bracht hatt sÿen und begert im zuͦ fûrdrûng
und end der sach ze helffen. Denn vil costen dar uff glûffen, der ime unbezalt ussligent,
verderplich sy, wend wir uns nu versehent, das unser schultheis jetzent anheimisch
werde sin, umb das denn die sach end gewinn, so dz ietweder teil wuss, wa mit inn
vom andrē benûgen soͤll. So ist unser meinūg, das du uff un̄ um̄ usstrag der
sach Hansen von Mulinen und Cunraten Nêfen und unser wegen gebietest uff
samstag frû in unser statt ze sind, so wellent unser schultheis und Peter von
Greyrs̄ mit Hansen von Mulinen die sach fûr nêmen und darinn einn usstrag gedenkē
ze traͤffen. Datū XVI die februarii anno Dm̄ etc. item X°L.
Schulths̄ und rat
ze Bern